**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETŲ ĮGYVENDINIMO**

**PRIEMONĖS NR.**  **03.3.1-LVPA-T-859 „COVID-19 PRODUKTAI“**

**PAGRINDIMAS**

|  |  |  |
| --- | --- | --- |
| **Nr.** | **Klausimas** | **Ministerijos pateikta informacija**  **(pildymo instrukcija)** |
| 1. **Priemonės aprašymas** | | |
|  | Intervencijos poreikio, jos įgyvendinimo būdo ir numatomo ilgalaikio poveikio pagrindimas, aiškiai nurodant, koks pokytis bus pasiektas | Lietuvos Respublikos teritorijoje Lietuvos Respublikos Vyriausybės 2020 m. kovo 14 nutarimu Nr. 207 „Dėl karantino Lietuvos Respublikos teritorijoje paskelbimo“ nuo š. m. kovo 16 d. iki š. m. birželio 16 d. šalyje buvo paskelbtas karantinas, dėl kurio apribota tiek viešojo, tiek privataus sektoriaus veikla. Nuo š. m. birželio 17 d. Lietuvos Respublikos Vyriausybė 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ yra paskelbusi valstybės lygio ekstremaliąją situaciją visoje šalyje. Įvertinus COVID-19 krizės sukeltą mastą, nemaža dalis įmonių buvo priverstos sustabdyti savo veiklą arba ją perorientuoti į kovai su COVID-19 reikalingų produktų gamybą.  Europos Komisija, siekdama įveikti ekstremalią sveikatos situaciją, sukeltą COVID-19 protrūkio, sumažinti galimą neigiamą ribojančių priemonių poveikį vidaus rinkai, 2020 m. balandžio 3 d. patvirtino Europos Komisijos komunikatą Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos pakeitimą (toliau ­– Komunikatas), kuriuo įtraukė galimas pagalbos priemones investicinei pagalbai su COVID-19 reikalingų produktų gamybai. Tai gali būti: atitinkami vaistiniai preparatai (įskaitant vakcinas) ir gydymo priemonės, jų tarpiniai produktai, vaistų veikliosios medžiagos ir žaliavos; medicinos priemonės, ligoninių ir medicinos reikmenys (įskaitant ventiliatorius, apsauginius drabužius bei priemones, taip pat diagnostikos priemones) ir būtinos žaliavos; dezinfekavimo priemonės ir jų tarpiniai produktai bei jų gamybai būtinos cheminės žaliavos; duomenų rinkimo ir (arba) tvarkymo priemonės.  Įgyvendinus priemonę, siekiama prisidėti prie kovos su COVID-19 ir sudaryti galimybes greičiau įveikti kilusią sveikatos bei ekonomikos krizę. |
|  | Projektų atrankos būdo ir galimų pareiškėjų ir partnerių pasirinkimo pagrindimas | Priemonei įgyvendinti siūlomas atrankos būdas – tęstinė projektų atranka. Šis būdas leistų užtikrinti, kad projektai būtų įgyvendinami greitai ir pagal poreikį, kas leistų pasiekti greitų ir būtinų rezultatų. Taip pat atkreiptinas dėmesys, kad visas priemonės administravimo procesas vyktų paprasčiau ir greičiau, todėl būtų užtikrintas priemonės įgyvendinimas laiku, atsižvelgiant į Komunikato galiojimo terminą. Pažymėtina, kad norint šiai priemonei taikyti tęstinės projektų atrankos būdą reikalingas Projektų finansavimo ir administravimo taisyklių, patvirtintų Lietuvos Respublikos finansų ministro 2014 m. spalio 8 d. įsakymo Nr. 1K-316, keitimas – Ekonomikos ir inovacijų ministerija vadovaujančiajai institucijai yra pateikusi siūlymą dėl šio pakeitimo.  Geriausiai prisidedantys prie priemonės įgyvendinimo pareiškėjai bus atrenkami vadovaujantis projektų atrankos kriterijais. Siūloma, kad pareiškėjai būtų MVĮ, veikiančios ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos (įskaitant įmonių grupės pajamas) per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau nei 3 finansinius pastaruosius metus) yra ne mažesnės kaip 145 000 Eur (šimtas keturiasdešimt penki tūkstančiai eurų). Tokiu būdu siekiama užtikrinti pareiškėjo finansinį stabilumą ir pajėgumą, kadangi priemonė turi būti įgyvendinama greitai.  Konkretūs reikalavimai pareiškėjams ir projektams bus nustatyti projektų finansavimo sąlygų apraše.  Taigi bus siekiama atrinkti pareiškėjus, kurie galės efektyviausiai prisidėti prie 2014–2020 metų Europos Sąjungos struktūrinių fondų investicijų veiksmų programos 3 prioriteto 3 prioriteto „Smulkiojo ir vidutinio verslo konkurencingumo skatinimas 3.3.1. konkretaus uždavinio „Padidinti MVĮ produktyvumą“ įgyvendinimo. |
|  | Priemonei skiriamo finansavimo sumos pagrindimas | Priemonė bus finansuojama Europos regioninės plėtros fondo lėšomis, viršijant ES lėšas dėl Ateities ekonomikos DNR plano, kuriam pritarta Lietuvos Respublikos Vyriausybės 2020 m. birželio 10 d. pasitarimo protokolu Nr. 28, veiksmams ir projektams įgyvendinimo, kaip numatyta Lietuvos Respublikos Vyriausybės 2020 m. liepos 8 d. nutarime Nr. 744 „Dėl Lietuvos Respublikos Vyriausybės 2014 m. lapkričio 26 d. nutarimo Nr. 1326 „Dėl 2014–2020 m. Europos Sąjungos fondų investicijų veiksmų programos priedo patvirtinimo“ pakeitimo. Šiai priemonei Ateities ekonomikos DNR plane numatyta 31 mln. Eur. |